title: 2014/285/BUSP: 2014 m. gegužės 13 d. Politinio ir saugumo komiteto sprendimas EUTM Mali/2/2014 dėl pritarimo trečiųjų valstybių indėliams į Europos Sąjungos karinę misiją siekiant prisidėti prie Malio ginkluotųjų pajėgų mokymo (EUTM Mali)

text:
17.5.2014

               LT

               Europos Sąjungos oficialusis leidinys

               L 147/70

         POLITINIO IR SAUGUMO KOMITETO SPRENDIMAS EUTM MALI/2/2014
   2014 m. gegužės 13 d.
   dėl pritarimo trečiųjų valstybių indėliams į Europos Sąjungos karinę misiją siekiant prisidėti prie Malio ginkluotųjų pajėgų mokymo (EUTM Mali)

      (2014/285/BUSP)

   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 8 straipsnio 2 dalį,
   kadangi:

               (1)

               pagal Sprendimo 2013/34/BUSP 8 straipsnio 2 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl pritarimo trečiųjų valstybių siūlomiems indėliams;

               (2)

               atsižvelgiant į ES misijos vado ir Europos Sąjungos karinio komiteto rekomendacijas dėl Gruzijos, Moldovos Respublikos ir Juodkalnijos indėlių, Gruzijos, Moldovos Respublikos ir Juodkalnijos indėliams turėtų būti pritarta;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   1.   Gruzijos, Moldovos Respublikos ir Juodkalnijos indėliams į Europos Sąjungos karinę misiją siekiant prisidėti prie Malio ginkluotųjų pajėgų mokymo (EUTM Mali) pritarta ir jie laikomi svariais.
   2.   Gruzija, Moldovos Respublika ir Juodkalnija atleidžiamos nuo finansinių įnašų į EUTM Mali biudžetą.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. gegužės 13 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 14, 2013 1 18, p. 19.


title: 2001 m. gruodžio 6 d. Tarybos sprendimas dėl euro apsaugos nuo klastojimo

text:
Svarbus teisinis pranešimas

|

32001D0887

Oficialusis leidinys L 329 , 14/12/2001 p. 0001 - 0002

		Tarybos sprendimas2001 m. gruodžio 6 d.dėl euro apsaugos nuo klastojimo(2001/887/TVR)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 31 straipsnį ir 34 straipsnio 2 dalies c punktą,atsižvelgdama į Prancūzijos Respublikos iniciatyvą [1],atsižvelgdama į Europos Parlamento nuomonę [2],kadangi:(1) 1998 m. gegužės 3 d. Tarybos reglamentas (EB) Nr. 974/98 dėl euro įvedimo [3] nustato, kad eurais išreikšta valiuta pradedama leisti į apyvartą nuo 2002 m. sausio 1 d., ir dalyvaujančias valstybes nares įpareigoja užtikrinti atitinkamas sankcijas už euro banknotų ir monetų padirbinėjimą ir klastojimą.(2) Pirmiau minėtais aktais įtvirtintos euro apsaugos priemonės turėtų būti papildytos ir sustiprintos nuostatomis, užtikrinančiomis glaudų valstybių narių kompetentingų institucijų, Europos centrinio banko, nacionalinių centrinių bankų, Europolo ir Eurojusto bendradarbiavimą siekiant slopinti nusikaltimus, susijusius su euro padirbinėjimu.(3) 2000 m. gegužės 29 d. Taryba priėmė Pamatinį sprendimą 2000/383/TVR dėl apsaugos nuo padirbinėjimo didinimo baudžiamosiomis ir kitomis sankcijomis ryšium su euro įvedimu [4].(4) 2001 m. birželio 28 d. Taryba priėmė Reglamentą (EB) Nr. 1338/2001, nustatantį priemones, būtinas euro apsaugai nuo klastojimo [5] ir Reglamentą (EB) Nr. 1339/2001, išplečiantį Reglamento (EB) Nr. 1338/2001, nustatančio priemones, būtinas euro apsaugai nuo klastojimo, veikimą toms valstybėms narėms, kurios nėra priėmusios euro kaip bendros valiutos [6],NUSPRENDĖ:1 straipsnisSąvokosŠiame sprendime:a) "suklastoti banknotai" ir "suklastotos monetos" – banknotai ir monetos, apibūdinti Reglamento (EB) Nr. 1338/2001 2 straipsnyje;b) "euro klastojimas ir nusikaltimai, susiję su euro klastojimu" – su euru susijusios veikos, apibūdintos Tarybos pamatininio sprendimo 2000/383/TVR 3–5 straipsniuose;c) "kompetentingos institucijos" – valstybių narių paskirtos institucijos centralizuoti informaciją, visų pirma nacionalinės centrinės įstaigos, išaiškinti ir tirti euro klastojimą ir nusikaltimus, susijusius su euro klastojimu, ar už juos bausti;d) "Ženevos konvencija" – 1929 m. balandžio 20 d. Ženevoje pasirašyta Tarptautinė konvencija dėl kovos su pinigų padirbinėjimu;e) "Europolo konvencija" – 1995 m. liepos 26 d. Konvencija dėl Europos policijos tarnybos įsteigimo [7].2 straipsnisBanknotų ir monetų ekspertizėValstybės narės užtikrina, kad tiriant euro klastojimą ir nusikaltimus, susijusius su euro klastojimu:a) pagal Reglamento (EB) Nr. 1338/2001 4 straipsnio 1 dalį paskirtas ar įsteigtas Nacionalinis analizės centras (NAC) atliktų būtiną įtartinų suklastotų banknotų ekspertizę;b) pagal Reglamento (EB) Nr. 1338/2001 5 straipsnio 1 dalį paskirtas ar įsteigtas Nacionalinis monetų analizės centras (NMAC) atliktų būtiną įtartinų suklastotų monetų ekspertizę.3 straipsnisEkspertizės rezultatų persiuntimasValstybės narės užtikrina, kad NAC ir NMAC pagal 2 straipsnį atliktų ekspertizių rezultatai būtų pagal Europolo konvenciją siunčiami Europolui.4 straipsnisPareiga perduoti informaciją1. Valstybės narės užtikrina, kad Ženevos konvencijos 12 straipsnyje nurodytos nacionalinės centrinės įstaigos Europolui pagal Europolo konvenciją perduotų centralizuotą informaciją apie euro klastojimą ir nusikaltimus, susijusius su euro klastojimu, įskaitant informaciją, gautą iš trečiųjų šalių. Valstybės narės ir Europolas bendradarbiauja, kad nustatytų, kokia informacija turi būti perduodama. Šią informaciją mažiausiai sudaro duomenys apie susijusius asmenis, nusikaltimų duomenys, aplinkybės, kuriomis nusikaltimai buvo išaiškinti, konfiskuoti objektai ir sąsajos su kitomis bylomis.2. Valstybių narių kompetentingos institucijos, tirdamos euro klastojimą ir nusikaltimus, susijusius su euro klastojimu, atitinkamais atvejais naudojasi Laikinojo teisminio bendradarbiavimo padalinio teikiamomis galimybėmis ir vėliau Eurojusto, kai tik jis bus įsteigtas, siūlomomis bendradarbiavimo galimybėmis, vadovaudamosi nuostatomis, išdėstytomis Laikinojo teisminio bendradarbiavimo padalinio ir Eurojusto steigimo dokumentuose.5 straipsnisĮsigaliojimasŠis sprendimas įsigalioja nuo jo paskelbimo Oficialiajame leidinyje dienos.Priimta Briuselyje, 2001 m. gruodžio 6 d.Tarybos varduPirmininkasM. Verwilghen[1] OL C 75, 2001 3 7, p. 1.[2] Nuomonė, pateikta 2001 m. spalio 23 d. (dar nepaskelbta Oficialiajame leidinyje).[3] OL L 139, 1998 5 11, p. 1.[4] OL L 140, 2000 6 14, p. 1.[5] OL L 181, 2001 7 4, p. 6.[6] OL L 181, 2001 7 4, p. 11.[7] OL C 316, 1995 11 27, p. 2. Konvencija su paskutiniais pakeitimais, padarytais 2000 m. lapkričio 30 d. Protokolu (OL C 358, 2000 12 13, p. 2).--------------------------------------------------


title: 2013 m. vasario 13 d. Komisijos sprendimas dėl vyresniųjų darbo inspektorių komiteto narių skyrimo naujai kadencijai

text:
15.2.2013

               LT

               Europos Sąjungos oficialusis leidinys

               C 43/24

         KOMISIJOS SPRENDIMAS
   2013 m. vasario 13 d.
   dėl vyresniųjų darbo inspektorių komiteto narių skyrimo naujai kadencijai
   2013/C 43/08
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1995 m. liepos 12 d. Komisijos sprendimą 95/319/EB, įsteigiantį Vyresniųjų darbo inspektorių komitetą (1), ypač į jo 5 straipsnį,
   atsižvelgdama į valstybių narių pateiktas kandidatų pavardes,
   kadangi:

               (1)

               Sprendimo 95/319/EB 5 straipsnio 1 dalyje numatyta, kad Komitetą sudarys po vieną tikrąjį narį iš kiekvienos valstybės narės ir kad kiekvienam tikrajam nariui gali būti skiriamas pakaitinis narys;

               (2)

               remiantis to sprendimo 5 straipsnio 2 dalimi tikruosius ir pakaitinius Komiteto narius valstybės narės siūlymu skiria Komisija;

               (3)

               remiantis to sprendimo 5 straipsnio 3 dalimi Komiteto narių kadencija trunka trejus metus ir jų kadencija gali būti atnaujinama;

               (4)

               ankstesnė Komiteto kadencija baigėsi 2012 m. gruodžio 31 d.;

               (5)

               todėl Komisija valstybių narių siūlymu turi skirti šio Komiteto narius trejų metų kadencijai,

         PRIĖMĖ ŠĮ SPRENDIMĄ:
   1 straipsnis
   1.   Šio sprendimo priede išvardyti asmenys skiriami Vyresniųjų darbo inspektorių komiteto tikraisiais ir pakaitiniais nariais trejų metų kadencijai nuo 2013 m. sausio 1 d. iki 2015 m. gruodžio 31 d.
   2.   Narių sąrašas informaciniais tikslais skelbiamas Europos Sąjungos oficialiajame leidinyje.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. vasario 13 d.

            Komisijos vardu

            Pirmininkas

         José Manuel BARROSO

      (1)  OL L 188, 1995 8 9, p. 11.

      PRIEDAS

                  Valstybė narė

                  Tikrasis narys

                  Pakaitinis narys

                  Belgija

                  Paul TOUSSEYN

                  Michel ASEGLIO

                  Bulgarija

                  Rumyana MIHAYLOVA

                  Irena DIMITROVA

                  Čekija

                  Rudolf HAHN

                  Jaromir ELBEL

                  Danija

                  Jens JENSEN

                  Annemarie KNUDSEN

                  Vokietija

                  Kai SCHÄFER

                  Ernst-Friedrich PERNACK

                  Estija

                  Herko SUNTS

                  Rein REISBERG

                  Airija

                  Brian HIGGISSON

                  Martin O'HALLORAN

                  Graikija

                  Alexandros KARAGEORGIOU

                  Nicholaos SARAFOPOULOS

                  Ispanija

                  José Ignacio SACRISTÁN ENCISO

                  Graciela DE ANDRÉS NOVO

                  Prancūzija

                  Yves CALVEZ

                  Jessy PRETTO

                  Italija

                  Paolo PENNESI

                  Mariano MARTONE

                  Kipras

                  Anastasios YIANNAKI

                  Aristodemos ECONOMIDES

                  Latvija

                  Renars LUSIS

                  Linda MATISĀNE

                  Lietuva

                  Vilius MAČIULAITIS

                  Gintaras ČEPAS

                  Liuksemburgas

                  Paul WEBER

                  Robert HUBERTY

                  Vengrija

                  Róbert KOMÁROMI

                  Katalin BALOGH

                  Malta

                  Mark GAUCI

                  Vincent ATTARD

                  Nyderlandai

                  Jan VAN DEN BOS

                  M.A. ZUURBIER (Marga)

                  Austrija

                  Gertrud BREINDL

                  Josef KERSCHHAGL

                  Lenkija

                  Iwona HICKIEWICZ

                  Małgorzata KWIATKOWSKA

                  Portugalija

                  José Luís FORTE

                  Cristina Maria GONÇALVES RODRIGUES

                  Rumunija

                  Ciprian Giorgian DRAGOMIR

                  Flavia Iustina BOSNARI

                  Slovėnija

                  Franc RANČIGAJ

                  Slavko KRIŠTOFELC

                  Slovakija

                  Andrej GMITTER

                  Bartolomej DOROV

                  Suomija

                  Leo SUOMAA

                  Markku MARJAMÄKI

                  Švedija

                  Mikael SJÖBERG

                  Bernt NILSSON

                  Jungtinė Karalystė

                  David ASHTON

                  Kevin MYERS


title: 2017 m. spalio 16 d. Tarybos sprendimas (ES) 2017/1921 dėl pozicijos, kurios Europos Sąjungos vardu turi būti laikomasi CARIFORUM valstybių ir Europos bendrijos bei jos valstybių narių ekonominės partnerystės susitarimo Jungtinėje CARIFORUM ir ES taryboje, dėl arbitrų sąrašo sudarymo

text:
20.10.2017

               LT

               Europos Sąjungos oficialusis leidinys

               L 271/38

         TARYBOS SPRENDIMAS (ES) 2017/1921
   2017 m. spalio 16 d.
   dėl pozicijos, kurios Europos Sąjungos vardu turi būti laikomasi CARIFORUM valstybių ir Europos bendrijos bei jos valstybių narių ekonominės partnerystės susitarimo Jungtinėje CARIFORUM ir ES taryboje, dėl arbitrų sąrašo sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               CARIFORUM valstybių ir Europos bendrijos bei jos valstybių narių ekonominės partnerystės susitarimas (1) (toliau – Susitarimas) pasirašytas 2008 m. spalio 15 d. ir laikinai taikomas nuo 2008 m. gruodžio 29 d.;

               (2)

               pagal Susitarimo 221 straipsnį turėtų būti sudarytas penkiolikos asmenų, turinčių specialiųjų teisės ir tarptautinės prekybos žinių arba patirties ir pageidaujančių būti arbitrais, sąrašas. Tai būtina siekiant įgyvendinti Susitarimo nuostatas dėl ginčų sprendimo;

               (3)

               2017 m. lapkričio 17 d. ketvirtajame Jungtinės CARIFORUM ir ES tarybos (toliau – Jungtinė taryba) posėdyje turi būti priimtas sprendimas dėl arbitrų sąrašo sudarymo;

               (4)

               Jungtinėje taryboje Sąjungą pagal Europos Sąjungos sutarties 17 straipsnio 1 dalį atstovauja Komisija. Pagal Europos Sąjungos sutarties 4 straipsnio 3 dalį valstybės narės palaiko Sąjungos poziciją;

               (5)

               tikslinga nustatyti poziciją, kurios turi būti laikomasi Sąjungos vardu Jungtinėje taryboje;

               (6)

               todėl Sąjungos pozicija Jungtinėje taryboje turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios turi būti laikomasi Europos Sąjungos vardu 2017 m. lapkričio 17 d. ketvirtajame Jungtinės CARIFORUM ir ES tarybos posėdyje dėl arbitrų sąrašo sudarymo, grindžiama prie šio sprendimo pridedamu Jungtinės CARIFORUM ir ES tarybos sprendimo projektu.
   2 straipsnis
   Šis sprendimas skirtas Komisijai ir valstybėms narėms.

      Priimta Liuksemburge 2017 m. spalio 16 d.

            Tarybos vardu

            Pirmininkė

         F. MOGHERINI

      (1)  OL L 289, 2008 10 30, p. 3.

      PROJEKTAS
      JUNGTINĖS CARIFORUM IR ES TARYBOS,
      įsteigtos CARIFORUM valstybių ir Europos bendrijos bei jos valstybių narių ekonominės partnerystės susitarimu,
      SPRENDIMAS Nr. …/2017
      … m. … … d.
      dėl arbitrų sąrašo sudarymo
      JUNGTINĖ CARIFORUM IR ES TARYBA,
      atsižvelgdama į CARIFORUM valstybių ir Europos bendrijos bei jos valstybių narių ekonominės partnerystės susitarimą, ypač į jo 221 straipsnio 1 dalį,
      PRIĖMĖ ŠĮ SPRENDIMĄ:
      1 straipsnis
      Šalys priima 221 straipsnio 1 dalyje nurodytą penkiolikos arbitrų sąrašą, pridedamą prie šio sprendimo.
      2 straipsnis
      CARIFORUM ir ES prekybos ir vystymosi komitetas gali keisti prie šio sprendimo pridėtą arbitrų sąrašą.
      3 straipsnis
      Šis sprendimas įsigalioja … m. … … d.

         Priimta …

               CARIFORUM valstybių vardu

               ES vardu

      PRIEDAS
      Susitarimo 221 straipsnio 1 dalyje nurodytas arbitrų sąrašas
      CARIFORUM valstybių atrinkti arbitrai:

                  Tracy BENN-ROBERTS (Antigva ir Barbuda)

                  Nicole FOSTER (Barbadosas)

                  Bertha COOPER – ROSSEAU (Bahamos)

                  Michelle A. BROWN (Jamaika)

                  Fabiola MEDINA GARNES (Dominikos Respublika)

            ES atrinkti arbitrai:

                  Jacques BOURGEOIS (Belgija)

                  Claus – Dieter EHLERMANN (Vokietija)

                  Pieter Jan KUIJPER (Nyderlandai)

                  Giorgio SACERDOTI (Italija)

                  Ramon TORRENT (Ispanija)

            Šalių bendrai atrinkti arbitrai:

                  Frederick ABBOTT (Jungtinės Valstijos)

                  James BACCHUS (Jungtinės Valstijos)

                  Armand DE MESTRAL (Kanada)

                  Claudia OROZCO (Kolumbija)

                  Helge SELAND (Norvegija)


title: 2006/657/EB: 2006 m. rugsėjo 29 d. Komisijos sprendimas, pavedantis įgyvendinančioms agentūroms administruoti pagalbą, skirtą pasirengimo stojimui priemonėms Bulgarijos žemės ūkio ir kaimo plėtros srityse pasirengimo stojimui laikotarpiu

text:
30.9.2006

               LT

               Europos Sąjungos oficialusis leidinys

               L 271/81

      KOMISIJOS SPRENDIMAS

   2006 m. rugsėjo 29 d.
   pavedantis įgyvendinančioms agentūroms administruoti pagalbą, skirtą pasirengimo stojimui priemonėms Bulgarijos žemės ūkio ir kaimo plėtros srityse pasirengimo stojimui laikotarpiu
   (2006/657/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. birželio 21 d. Tarybos reglamentą (EB) Nr. 1266/1999 dėl pagalbos šalims kandidatėms derinimo pagal pasirengimo narystei strategiją ir iš dalies keičiantis Reglamentą (EEB) Nr. 3906/89 (1), ypač į jo 12 straipsnio 2 dalį,
   atsižvelgdama į 1999 m. birželio 21 d. Tarybos reglamentą (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu (2), ypač į jo 4 straipsnio 5 ir 6 dalis,
   kadangi:

               (1)

               Bulgarijai skirta specialioji žemės ūkio ir kaimo plėtros programa (toliau – Sapard) buvo patvirtinta 2000 m. spalio 20 d. Komisijos sprendimu (3) ir iš dalies pakeista 2006 m. liepos 5 d. Komisijos sprendimu, remiantis Reglamento (EB) Nr. 1268/1999, 4 straipsnio 5 dalimi.

               (2)

               2000 m. gruodžio 18 d. Bulgarijos Respublikos Vyriausybė ir Komisija, veikdama Europos bendrijos vardu, pasirašė Daugiametį finansavimo susitarimą, nustatantį Sapard programos vykdymo technines, teisines ir administracines nuostatas, su pakeitimais, padarytais Metiniais finansavimo susitarimais 2000, 2001, 2002, 2003, 2004 ir 2005 metų atžvilgiu, pasirašytais atitinkamai 2001 m. vasario 12 d., 2002 m. vasario 19 d., 2003 m. balandžio 4 d., 2003 m. liepos 23 d., 2005 m. balandžio 14 d. ir 2006 m. sausio 11 d.

               (3)

               Bulgarijos Respublikos kompetentinga institucija tam tikroms Sapard programoje nustatytoms priemonėms įgyvendinti paskyrė Sapard agentūrą. Finansinėms funkcijoms atlikti įgyvendinant Sapard programą buvo paskirtas Finansų ministerijos Nacionalinio fondo direktoratas.

               (4)

               Remdamasi nacionalinių ir sektorių programų ir (arba) projektų valdymo gebėjimų, finansinės kontrolės tvarkos ir valstybės finansų struktūros konkrečių atvejų analize, kaip numatyta Reglamento (EB) Nr. 1266/1999 12 straipsnio 2 dalyje, 2001 m. gegužės 14 d. Komisija priėmė sprendimą 2001/380/EB (4) ir 2003 m. rugpjūčio 14 d. Sprendimą 2003/614/EB (5) perduodančius paramos, skirtos pasirengimo stojimui priemonėms žemės ūkio ir kaimo plėtros srityse Bulgarijos Respublikoje pasirengimo stojimui laikotarpiu, vadybą įgyvendinimo agentūroms, dėl tam tikrų Sapard programoje nustatytų priemonių.

               (5)

               Komisija pagal Reglamento (EB) Nr. 1266/1999 12 straipsnio 2 dalį toliau nagrinėjo Sapard priemonę 1.3 „Aplinkai nekenksminga žemės ūkio praktika ir veikla“. Komisija mano, kad ir šios priemonės atžvilgiu Bulgarijos Respublika laikosi 2000 m. birželio 7 d. Komisijos reglamento (EB) Nr. 2222/2000, nustatančio Tarybos reglamento (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu taikymo finansines taisykles (6), 4–6 straipsnių ir priedo nuostatų bei Reglamento (EB) Nr. 1266/1999 priede nurodytų minimalių kriterijų.

               (6)

               Todėl reikėtų atsisakyti Reglamento (EB) Nr. 1266/1999 12 straipsnio 1 dalyje minimo ex-ante pritarimo ir pavesti Bulgarijos Respublikos Valstybiniam žemės ūkio fondui ir Finansų ministerijos Nacionalinio fondo direktoratui administruoti 1.3 priemonę decentralizuotai.

               (7)

               Tačiau atsižvelgiant į tai, kad Komisijos atlikti tikrinimai, susiję su 1.3 priemone, pagrįsti ne visus reikiamus elementus aprėpiančia sistema, Sapard programos valdymą tikslinga laikinai pavesti Valstybiniam žemės ūkio fondui ir Finansų ministerijos Nacionalinio fondo direktoratui remiantis Reglamento (EB) Nr. 2222/2000 3 straipsnio 2 dalimi.

               (8)

               Sapard programoje yra nustatytos taisyklės, kokios išlaidos atitinka pagalbos skyrimo kriterijus.

               (9)

               Visišką Sapard programos valdymą būtų galima perduoti tik atlikus papildomus tikrinimus siekiant užtikrinti, kad sistema veiktų tinkamai ir įgyvendinus visas rekomendacijas, kurias Komisija gali pateikti dėl pagalbos administravimo perdavimo Valstybiniam žemės ūkio fondui ir Finansų ministerijos Nacionalinio fondo direktoratui,

         NUSPRENDĖ:
   1 straipsnis
   Atsisakoma reikalauti Reglamento (EB) Nr. 1266/1999 12 straipsnio 1 dalyje numatyto Komisijos ex-ante pritarimo, Bulgarijos Respublikai pasirenkant projektus ir sudarant sutartis 1.3 priemonės „Aplinkai nekenksminga žemės ūkio praktika ir veikla“ įgyvendinimui.
   2 straipsnis
   Sapard programos valdymas laikinai pavedamas:

               1)

               Valstybiniam žemės ūkio fondui (Sapard agentūrai), kurio adresas Car Boris III bulv. 136, 1618 Sofija, Bulgarija, įgyvendinti Sapard 1.3 priemonę, kaip apibrėžta 2000 m. spalio 20 d. Komisijos sprendimu patvirtintoje Žemės ūkio ir kaimo plėtros programoje ir

               2)

               Finansų ministerijos Nacionalinio fondo direktoratui, kurio adresas Rakovski g. 102, 1040 Sofija, Bulgarija, finansinėms funkcijoms atlikti įgyvendinant Sapard programos 1.3 priemonę Bulgarijos Respublikoje.

         3 straipsnis
   Nepažeidžiant jokių sprendimų, pagal kuriuos pagalba pagal Sapard programą skiriama atskiriems gavėjams, taikomos pagalbos skyrimo kriterijus atitinkančias išlaidas reglamentuojančios taisyklės, nurodytos Sapard programoje.

      Priimta Briuselyje, 2006 m. rugsėjo 29 d.

            Komisijos vardu

         Mariann FISCHER BOEL

            Komisijos narė

      (1)  OL L 161, 1999 6 26, p. 68.

      (2)  OL L 161, 1999 6 26, p. 87. Reglamentas su paskutiniais pakeitimais, padarytais Reglamentu (EB) Nr. 2112/2005 (OL L 344, 2005 12 27, p. 23).

      (3)  C(2000) 3058 galutinis.

      (4)  OL L 102, 2002 4 18, p. 32.

      (5)  OL L 213, 2003 8 23, p. 10.

      (6)  OL L 253, 2000 10 7, p. 5. Reglamentas su paskutiniais pakeitimais, padarytais Reglamentu (EB) Nr. 1052/2006 (OL L 189, 2006 7 12, p. 3).


title: 2008/726/EB: 2008 m. rugsėjo 15 d. Tarybos sprendimas dėl Italijai atstovaujančio Regionų komiteto nario skyrimo

text:
16.9.2008

               LT

               Europos Sąjungos oficialusis leidinys

               L 247/24

      TARYBOS SPRENDIMAS

   2008 m. rugsėjo 15 d.
   dėl Italijai atstovaujančio Regionų komiteto nario skyrimo
   (2008/726/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Pasibaigus Francesco SCOMA įgaliojimams tapo laisva viena Regionų komiteto nario vieta,

         NUSPRENDĖ:
   1 straipsnis
   Regionų komiteto nariu likusiam kadencijos laikui iki 2010 m. sausio 25 d. skiriamas:
   Francesco MUSOTTO, Deputato dell’Assemblea Regionale Siciliana.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2008 m. rugsėjo 15 d.

            Tarybos vardu

            Pirmininkas

         B. KOUCHNER

      (1)  OL L 56, 2006 2 25, p. 75.


title: 2013 m. liepos 15 d. Tarybos sprendimas 2013/383/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Afrikos Sąjungoje įgaliojimai

text:
16.7.2013

               LT

               Europos Sąjungos oficialusis leidinys

               L 193/25

         TARYBOS SPRENDIMAS 2013/383/BUSP
   2013 m. liepos 15 d.
   kuriuo iš dalies keičiami ir pratęsiami Europos Sąjungos specialiojo įgaliotinio Afrikos Sąjungoje įgaliojimai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. spalio 20 d. Taryba priėmė Sprendimą 2011/697/BUSP (1), kuriuo Gary QUINCE paskirtas Europos Sąjungos specialiuoju įgaliotiniu (toliau – ES specialusis įgaliotinis) Afrikos Sąjungoje (toliau – AS). ES specialiojo įgaliotinio įgaliojimai baigiasi 2013 m. birželio 30 d.;

               (2)

               ES specialiojo įgaliotinio įgaliojimai turėtų būti pratęsti paskutiniam 12 mėnesių laikotarpiui;

               (3)

               ES specialusis įgaliotinis vykdys įgaliojimus aplinkybėmis, kurios gali pablogėti ir galėtų trukdyti siekti Sutarties 21 straipsnyje nustatytų Sąjungos išorės veiksmų tikslų,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   ES specialiojo įgaliotinio AS Gary QUINCE įgaliojimai pratęsiami iki 2014 m. birželio 30 d. Tarybai priėmus sprendimą Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) siūlymu, ES specialiojo įgaliotinio įgaliojimai gali būti nutraukti anksčiau.
   2 straipsnis
   Politikos tikslai
   ES specialiojo įgaliotinio įgaliojimai grindžiami ES išsamiais politikos tikslais remti Afrikos pastangas sukurti taikią, demokratinę ir klestinčią ateitį, kaip išdėstyta bendroje Afrikos ir ES strategijoje. Tie tikslai yra:

               a)

               stiprinti ES politinį dialogą ir platesnius ryšius su AS;

               b)

               stiprinti ES ir AS partnerystę visose bendroje Afrikos ir ES strategijoje nurodytose srityse, padėti rengti ir įgyvendinti bendrą Afrikos ir ES strategiją bendradarbiaujant su AS, gerbti Afrikos savarankiškumo principą, glaudžiau bendradarbiauti su Afrikos atstovais daugiašaliuose forumuose koordinuojant veiklą su daugiašaliais partneriais;

               c)

               dirbti su AS ir teikti jai paramą remiant institucijų vystymąsi ir stiprinant ES ir AS institucijų santykius, be kita ko, teikiant paramą vystymuisi, siekiant skatinti:

                           —

                           taiką ir saugumą: numatyti konfliktus, užkirsti jiems kelią, juos valdyti ir tarpininkauti juos sprendžiant bei juos išspręsti, remti pastangas skatinant taiką ir stabilumą, teikti atstatymui po konfliktų skirtą paramą,

                           —

                           žmogaus teises ir valdymą: propaguoti ir ginti žmogaus teises; skatinti pagrindines laisves ir teisinės valstybės principų laikymąsi; pasitelkiant politinį dialogą ir finansinę paramą bei techninę pagalbą, remti Afrikos pastangas stebėti ir gerinti valdymą; remti dalyvaujamosios demokratijos ir atsakomybės stiprinimą; remti kovą su korupcija bei organizuotu nusikalstamumu ir toliau skatinti pastangas, skirtas visiems vaikų ir ginkluoto konflikto klausimo aspektams nagrinėti,

                           —

                           tvarų augimą, regioninę integraciją ir prekybą: remti pastangas sujungiamumo srityje ir sudaryti žmonėms geresnes galimybes naudotis vandeniu ir sanitarinėmis paslaugomis, energija ir informacinėmis technologijomis; skatinti stabilią, veiksmingą ir suderintą verslo teisinę aplinką; padėti Afrikai integruotis į pasaulio prekybos sistemą, padėti Afrikos šalims laikytis ES taisyklių ir standartų; padėti Afrikai kovoti su klimato kaitos poveikiu,

                           —

                           investavimą į žmones: remti pastangas lyčių lygybės, sveikatos, maisto pakankamumo ir švietimo srityse, remti mainų programas, universitetų ir kompetencijos centrų tinklus, ieškoti pagrindinių migracijos priežasčių panaikinimo būdų.

         Be to, ES specialiajam įgaliotiniui teks pagrindinis vaidmuo įgyvendinant bendrą Afrikos ir ES strategiją, kuria numatyta toliau plėtoti ir stiprinti Afrikos ir Sąjungos strateginę partnerystę.
   3 straipsnis
   Įgaliojimai
   Siekiant įgyvendinti 2 straipsnyje nurodytų tikslų Bendrosios užsienio ir saugumo politikos (BUSP) / Bendros saugumo ir gynybos politikos (BSGP) aspektus, ES specialiajam įgaliotiniui suteikiami šie įgaliojimai:

               a)

               stiprinti bendrą ES įtaką Adis Abeboje vykstančiame dialoge su AS ir jos komisija dėl visų BUSP/BSGP klausimų, susijusių su ES ir AS santykiais, visų pirma Taikos ir saugumo partneryste bei parama Afrikos taikos ir saugumo struktūros veikimui, bei jo koordinavimą;

               b)

               užtikrinti deramą politinio atstovavimo lygį, kuris atspindėtų Sąjungos – politinės, finansinės ir institucinės AS partnerės – svarbą ir būtinybę iš esmės keisti šią partnerystę dėl AS aktyvėjančio politinio vaidmens pasaulyje;

               c)

               jei Taryba taip nuspręstų, palaikyti ES pozicijas ir politiką, kai AS atlieka svarbų vaidmenį krizės situacijoje, kuriai nėra paskirtas ES specialusis įgaliotinis;

               d)

               padėti siekti ES politikos ir veiksmų, skirtų AS, didesnės darnos, nuoseklumo bei koordinavimo ir padėti gerinti platesnės partnerių grupės veiklos koordinavimą ir jos santykius su AS;

               e)

               bendradarbiaujant su ES specialiuoju įgaliotiniu žmogaus teisėms prisidėti įgyvendinant AS aktualią ES žmogaus teisių politiką, įskaitant ES žmogaus teisių gaires – visų pirma ES gaires dėl vaikų ir ginkluotų konfliktų bei ES gaires dėl smurto prieš moteris ir kovos su visų formų moterų diskriminacija – ir ES politiką moterų, taikos ir saugumo srityje, taip pat ES veiksmų planą Tarptautinio baudžiamojo teismo sprendimų vykdymui užtikrinti;

               f)

               atidžiai stebėti ir pranešti apie visus svarbius AS lygiu vykstančius pokyčius;

               g)

               palaikyti glaudžius ryšius su AS komisija, kitais AS organais, Afrikos subregioninių organizacijų atstovybėmis AS ir AS valstybių narių atstovybėmis AS;

               h)

               sudaryti palankesnes sąlygas AS ir Afrikos subregioninėms organizacijoms palaikyti tarpusavio ryšius ir bendradarbiauti, ypač tose srityse, kuriose ES teikia paramą;

               i)

               AS prašymu teikti konsultacijas ir paramą bendroje Afrikos ir ES strategijoje nurodytose srityse;

               j)

               gavus prašymą, teikti konsultacijas ir paramą kuriant AS krizių valdymo pajėgumus;

               k)

               atsižvelgiant į aiškų užduočių pasidalijimą, derinti savo veiksmus su ES specialiųjų įgaliotinių, vykdančių įgaliojimus AS valstybėse narėse ir regionuose, veiksmais ir juos remti ir

               l)

               palaikyti glaudžius ryšius bei skatinti veiklos koordinavimą ne tik su pagrindiniais Adis Abeboje veikiančiais tarptautiniais AS partneriais, pirmiausia Jungtinėmis Tautomis, bet ir nevalstybiniais subjektais visais BUSP/BSGP klausimais, susijusiais su ES ir AS partneryste.

         4 straipsnis
   Įgaliojimų vykdymas
   1.   ES specialusis įgaliotinis atsakingas už įgaliojimų vykdymą, jo veiklą prižiūrint vyriausiajam įgaliotiniui.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu, o ES specialusis įgaliotinis su Taryba bendrauja pirmiausia pasitelkęs šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nepažeisdamas vyriausiojo įgaliotinio įgaliojimų.
   3.   ES specialusis įgaliotinis veikia glaudžiai derindamas veiksmus su Europos išorės veiksmų tarnyba (EIVT) ir jos atitinkamais padaliniais.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiu nuo 2013 m. liepos 1 d. iki 2014 m. birželio 30 d. susijusioms išlaidoms padengti skiriama orientacinė finansavimo suma yra 585 000 EUR.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis yra atskaitingas Komisijai.
   6 straipsnis
   Darbuotojų grupės sudarymas ir sudėtis
   1.   Neviršydamas ES specialiojo įgaliotinio įgaliojimų ir turimų atitinkamų finansinių išteklių, ES specialusis įgaliotinis sudaro darbuotojų grupę. Pagal įgaliojimų reikalavimus į darbuotojų grupę įtraukiami specifinių politikos sričių specialistai. ES specialusis įgaliotinis nedelsdamas praneša Tarybai ir Komisijai apie darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems darbuotojams, kuriuos valstybė narė, Sąjungos institucija arba EIVT komandiruoja, moka atitinkamai ta valstybė narė, Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti komandiruojami dirbti su ES specialiuoju įgaliotiniu. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, siunčiančiajai Sąjungos institucijai arba EIVT ir vykdo savo pareigas bei veikia ES specialiojo įgaliotinio įgaliojimų labui.
   7 straipsnis
   ES specialiojo įgaliotinio ir jo personalo privilegijos bei imunitetai
   Atitinkamai su priimančiosiomis šalimis susitariama dėl ES specialiojo įgaliotinio misijos ir ES specialiojo įgaliotinio personalo narių užduočių įvykdymui bei sklandžiam darbui užtikrinti būtinų privilegijų, imunitetų ir papildomų garantijų. Valstybės narės ir EIVT šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendimu 2011/292/ES dėl ES įslaptintos informacijos apsaugai užtikrinti skirtų saugumo taisyklių (2).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos Generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Atitinkamai Sąjungos delegacijos ir (arba) valstybės narės teikia logistinę paramą regione.
   10 straipsnis
   Saugumas
   Laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas ES specialiojo įgaliotinio įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, ES specialusis įgaliotinis imasi visų praktiškai įgyvendinamų priemonių tiesiogiai ES specialiajam įgaliotiniui pavaldaus personalo saugumui užtikrinti, visų pirma:

               a)

               sudarydamas misijai skirtą saugumo planą, grindžiamą EIVT gairėmis, kuriame numatomos misijai skirtos fizinės, organizacinės ir procedūrinės saugumo priemonės, reglamentuojančios personalo saugaus atvykimo į misijos teritoriją ir judėjimo toje teritorijoje valdymą, taip pat saugumo incidentų valdymą, ir taip pat numatomas nenumatytų atvejų planas bei misijos evakuacijos planas;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją visiems jo darbuotojų grupės nariams, kurie turi būti dislokuoti už Sąjungos ribų, įskaitant vietoje pasamdytus darbuotojus, būtų organizuotas atitinkamas mokymas saugumo klausimais, atsižvelgiant į EIVT nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, o Tarybai, Komisijai ir vyriausiajam įgaliotiniui raštu būtų teikiamos jų įgyvendinimo ir kitų saugumo klausimų ataskaitos, sudarančios pažangos ir įgaliojimų vykdymo ataskaitų dalį.

         11 straipsnis
   Ataskaitų teikimas
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis gali teikti ataskaitas Užsienio reikalų tarybai. Pagal Sutarties 36 straipsnį ES specialusis įgaliotinis gali dalyvauti informuojant Europos Parlamentą.
   12 straipsnis
   Koordinavimas
   1.   ES specialusis įgaliotinis prisideda prie Sąjungos veiksmų vieningumo, nuoseklumo ir veiksmingumo bei padeda užtikrinti, kad visos Sąjungos priemonės ir valstybių narių veiksmai būtų vykdomi suderintai, siekiant Sąjungos politikos tikslų. ES specialiojo įgaliotinio veiksmai atitinkamai derinami su Komisijos veiksmais bei su kitų tame regione veikiančių ES specialiųjų įgaliotinių veiksmais. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Veiksmų vietoje palaikomas glaudus ryšys su Sąjungos delegacijų vadovais ir valstybių narių atstovybių vadovais. Jie deda visas įmanomas pastangas padėdami ES specialiajam įgaliotiniui vykdyti savo įgaliojimus. ES specialusis įgaliotinis taip pat palaiko ryšius su kitais veiksmų vietoje esančiais tarptautiniais ir regioniniais subjektais.
   13 straipsnis
   Su reikalavimais susijusi pagalba
   ES specialusis įgaliotinis ir jo personalas padeda pateikiant elementus siekiant atsakyti į reikalavimus ir įsipareigojimus, kylančius iš ankstesniųjų ES specialiųjų įgaliotinių AS įgaliojimų, ir tuo tikslu teikia administracinę pagalbą ir prieigą prie atitinkamų bylų.
   14 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. ES specialusis įgaliotinis iki 2013 m. gruodžio mėn. pabaigos Tarybai, Komisijai ir vyriausiajam įgaliotiniui pateikia pažangos ataskaitą, o įgaliojimų termino pabaigoje – išsamią įgaliojimų vykdymo ataskaitą.
   15 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2013 m. liepos 1 d.

      Priimta Briuselyje 2013 m. liepos 15 d.

            Tarybos vardu

            Pirmininkas

         V. JUKNA

      (1)  OL L 276, 2011 10 21, p. 46.

      (2)  OL L 141, 2011 5 27, p. 17.


title: 2006/839/EB: 2006 m. balandžio 27 d. Europos Parlamento sprendimas dėl Eurojusto 2004 finansinių metų sąskaitų uždarymo

text:
6.12.2006

               LT

               Europos Sąjungos oficialusis leidinys

               L 340/113

         EUROPOS PARLAMENTO SPRENDIMAS
   2006 m. balandžio 27 d.
   dėl Eurojusto 2004 finansinių metų sąskaitų uždarymo
   (2006/839/EB)
   EUROPOS PARLAMENTAS,

               —

               atsižvelgdamas į Eurojusto 2004 finansinių metų galutines metines finansines ataskaitas (1),

               —

               atsižvelgdamas į Audito Rūmų pranešimą dėl Eurojusto 2004 finansinių metų metinių finansinių ataskaitų su Eurojusto atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, ir ypač į jos 276 straipsnį, bei į ES sutartį, ir ypač į jos 41 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ir ypač į jo 185 straipsnį,

               —

               atsižvelgdamas į 2002 m. vasario 28 d. Tarybos sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais (4), ir ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ir ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį bei V priedą,

               —

               atsižvelgdamas į Biudžeto kontrolės komiteto pranešimą bei Piliečių laisvių, teisingumo ir vidaus reikalų komiteto nuomonę (A6–0092/2006),

               1.

               atkreipia dėmesį į šiuos Eurojusto 2004 ir 2003 finansinių metų finansinių ataskaitų skaičius:
               2004 ir 2003 finansinių metų pajamų ir išlaidų ataskaita

                           (tūkst. EUR)

                           2004

                           2003  (6)

                           Einamosios veiklos pajamos

                           Bendrijos subsidijos

                           8 726

                           6 441

                           Kitos pajamos

                           397

                           12

                              Iš viso (a)

                              9 123

                              6 453

                           Einamosios išlaidos

                           Perkamos prekės ir paslaugos

                           4 476

                           3 228

                           Darbuotojų išlaidos

                           4 142

                           2 112

                           Amortizacija

                           332

                           211

                              Iš viso (b)

                              8 950

                              5 551

                              Finansinių metų rezultatai (a – b)

                              173

                              902

               2.

               patvirtina Eurojusto 2004 finansinių metų sąskaitų uždarymą;

               3.

               paveda Pirmininkui perduoti šį sprendimą Eurojusto administracijos direktoriui, Tarybai, Komisijai ir Audito Rūmams bei paskelbti jį Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 269, 2005 10 28, p. 33.

      (2)  OL C 332, 2005 12 28, p. 68.

      (3)  OL L 248, 2002 9 16, p. 1.

      (4)  OL L 63, 2002 3 6, p. 1. Sprendimas su pakeitimais, padarytais Sprendimu 2003/659/TVR (OL L 245, 2003 9 29, p. 44).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).

      (6)  2003 finansinių metų duomenys patikslinti, atsižvelgiant į Europos Komisijai grąžintą sumą už biudžeto perviršį 2003 ir 2002 metais.
    ---documentbreak---

               6.12.2006

               LT

               Europos Sąjungos oficialusis leidinys

               L 340/115

         EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl 2004 finansinių metų Eurojusto biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Eurojusto 2004 finansinių metų galutines metines finansines ataskaitas (1),

               —

               atsižvelgdamas į Audito Rūmų pranešimą dėl Eurojusto 2004 finansinių metų metinių finansinių ataskaitų su Eurojusto atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, ir ypač į jos 276 straipsnį, bei į ES sutartį, ir ypač į jos 41 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų biudžetui taikomo finansinio reglamento (3), ir ypač į jo 185 straipsnį,

               —

               atsižvelgdamas į 2002 m. vasario 28 d. Tarybos sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais (4), ir ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ir ypač į jo 94 straipsnį,

               —

               atsižvelgdamas į darbo tvarkos taisyklių 71 straipsnį bei V priedą,

               —

               atsižvelgdamas į Biudžeto kontrolės komiteto pranešimą bei Piliečių laisvių, teisingumo ir vidaus reikalų komiteto nuomonę (A6–0092/2006),

               A.

               kadangi Audito Rūmai nurodė, jog jie gavo pagrįstą patikinimą, kad 2004 m. gruodžio 31 d. pasibaigusių finansinių metų metinės finansinės ataskaitos buvo patikimos ir kad jose atspindimos operacijos iš esmės buvo teisėtos ir tvarkingos,

               B.

               kadangi Audito rūmai teigia, kad jie gavo pagrįstą patikinimą iš visų agentūrų, tačiau išreiškė aiškias abejones dėl Europos rekonstrukcijos agentūros, Europos profesinio mokymo plėtros centro, Europos mokymo fondo, Europos rasizmo ir ksenofobijos kontrolės centro ir Europos maisto saugos tarnybos 2004 finansinių metų,

               1.

               primena, kad pagal Finansinio reglamento 185 straipsnį Parlamentas suteikia biudžeto įvykdymo patvirtinimą Bendrijų įsteigtoms įstaigoms, turinčioms juridinio asmens statusą, kurios gauna iš biudžeto mokamas dotacijas; tačiau nurodo, kad ne visos šios įstaigos yra visiškai arba net iš dalies finansuojamos iš biudžeto mokamų dotacijų; pabrėžia, kad dėl to įvykdymo patvirtinimas apima tiek biudžetinį, tiek nebiudžetinį šių įstaigų finansavimą; mano, kad nepriimtina, kai vienos Sąjungos įsteigtos įstaigos privalo atsiskaityti dėl lėšų, kurios nėra mokamos iš biudžeto, išleidimo, tuo tarpu kitos, kurios negauna iš biudžeto mokamų dotacijų, už jas atsiskaityti neprivalo; patvirtina principą, pagal kurį Europos Parlamentas tvirtina visų Bendrijos agentūrų, nepriklausomai nuo to, ar jos subsidijuojamos, ar ne, metinio biudžeto įvykdymą, net ir tais atvejais, kai pagal agentūros steigimo dokumentus tvirtinimo procese dalyvauja ir kita institucija; mano, kad reikia peržiūrėti visus šiam principui prieštaraujančius dokumentus;

               2.

               pabrėžia Audito Rūmų pranešimo 1 lentelės, pirmą kartą panaudotos tvirtinant biudžeto įvykdymą 2003 m., kurioje pateikiami apibendrinti Eurojusto įgaliojimai ir pareigos, valdymas, ištekliai ir teikiamos paslaugos, svarbą; pažymi, kad 1 lentelės duomenis teikia Eurojustas; prašo Audito Rūmų patikrinti 1 lentelės turinį;

               3.

               reikalauja, kad agentūros ne tik tinkamai leistų pinigus, bet ir siektų leisti juos kiek įmanoma efektyviau ir veiksmingiau; ragina Audito Rūmus apsvarstyti galimybę išplėsti savo specialiąsias metines ataskaitas dėl agentūrų ir įtraukti į jas rezultatų ir pasiektų tikslų tyrimą; remdamasis tuo ir savo rezoliucijomis dėl 2003 finansinių metų biudžeto įvykdymo patvirtinimo, ragina atsižvelgti į šiuos reikalavimus: kiek įmanoma vengti skirtingų agentūrų veiklos dubliavimosi ir išaiškinti priemones, leidžiančias geriau laikytis skaidrumo palaikant ryšius su visuomene, o taip pat Bendrijos patvirtinančių veiksmų priemones visuose įdarbinimo, mokymų ir pareigų paskirstymo lygiuose;

               4.

               pabrėžia, kad ES agentūros ne visada turi gerą įvaizdį ir kad daugelis iš jų nenusipelno tokio neigiamo įvaizdžio; pabrėžia, kad Europos Sąjungos piliečiai turėtų tai žinoti, prireikus ir tinkamomis priemonėmis atskleidžiant jiems šių agentūrų darbo tikslus ir rezultatus; ragina Komisiją siekiant šio tikslo imtis jos manymu būtinų priemonių;

               5.

               pabrėžia, kad 2004 m. Europos Sąjungos plėtra turėjo įvairialypį poveikį ES agentūrų struktūrai ir jų veiklos pobūdžiui, ir kai kurios iš jų pažymi tai savo veiklos ataskaitose, ypač atkreipdamos dėmesį į jų administratorių padaugėjimą; ragina Komisiją išnagrinėti tikrus arba numanomus sunkumus ir rekomenduoti reikiamus tvarkos pakeitimus;

               6.

               pabrėžia, kad Komisija įsipareigojo suderinti savo generalinių direktoratų veiklos ataskaitų teikimo formą; ragina apsvarstyti, ar nereikėtų tos pačios nuostatos taikyti ir Bendrijos agentūrų veiklos ataskaitoms, nes jos būna labai įvairaus turinio; ragina Komisiją aiškiai nurodyti Bendrijų agentūroms, kokią informaciją ir kokius veiklos aspektus jos privalo pateikti;

               7.

               džiaugiasi pažymėdamas, kad Audito rūmai galėjo gauti tinkamą patvirtinimą, kad 2004 m. gruodžio 31 d. pasibaigusių finansinių metų metinės ataskaitos buvo patikimos ir kad jas atitinkantys sandoriai bendrai paėmus buvo teisėti ir tvarkingi;

               8.

               pageidauja būti visapusiškai informuojamas apie priimančiųjų Olandijos valdžios institucijų ketinimus, susijusius su bet kokiomis naujomis Eurojusto patalpomis; ypač nori būti informuojamas apie galimybę Eurojustui ir Europolui įsikurti tose pačiose patalpose ir apie tokios galimybės įgyvendinimo sąlygas bei finansinę paramą, kurią priimančioji šalis suteiks Eurojustui šiuo tikslu;

               9.

               pažymi, kad Eurojustas įgyvendino kitą biudžetą nei buvo nustatytas biudžeto valdymo institucijos; reikalauja, kad ateityje Eurojustas laikytųsi nustatytų procedūrų ir prieš keisdamas biudžetą palauktų, kol biudžeto valdymo institucija leis tai daryti;

               10.

               pabrėžia, kad būtina laikytis įgaliojančiojo pareigūno ir apskaitos pareigūno pareigų atskyrimo principo, taip pat pabrėžia kad neturėtų kartotis 2004 m. susiklosčiusi padėtis, kai vienas darbuotojas ėjo abejas pareigas;

               11.

               ragina Komisiją padėti agentūroms kiek galima geriau laikytis ateinantiems metams numatyto darbo plano, tokiu būdu sudarant sąlygas tinkamai planuoti ir įgyvendinti veiksmus ir ypač vengti didelių, paskutinę akimirką daromų darbo krūvio pakeitimų;

               12.

               prašo Komisijos pagerinti agentūrų bendradarbiavimą padarant bendradarbiavimą veiksmingesniu, išvengiant darbo dubliavimosi ir ištaisant trūkumus, ypač bendro pobūdžio, pvz., mokyme, Bendrijos politikos įgyvendinime, naujausių valdymo sistemų naudojime, bei sprendžiant su tinkamu biudžeto valdymu susijusias problemas.

      (1)  OL C 269, 2005 10 28, p. 33.

      (2)  OL C 332, 2005 12 28, p. 68.

      (3)  OL L 248, 2002 9 16, p. 1.

      (4)  OL L 63, 2002 3 6, p. 1. Sprendimas su pakeitimais, padarytais Sprendimu 2003/659/TVR (OL L 245, 2003 9 29, p. 44).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).


title: 2010/448/CFSP: 2010 m. rugpjūčio 11 d. Tarybos sprendimas 2010/448/BUSP dėl Europos Sąjungos specialiojo įgaliotinio Moldovos Respublikoje įgaliojimų termino pratęsimo

text:
12.8.2010

               LT

               Europos Sąjungos oficialusis leidinys

               L 211/40

         TARYBOS SPRENDIMAS 2010/448/BUSP
   2010 m. rugpjūčio 11 d.
   dėl Europos Sąjungos specialiojo įgaliotinio Moldovos Respublikoje įgaliojimų termino pratęsimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2007 m. vasario 15 d. Taryba priėmė Bendruosius veiksmus 2007/107/BUSP (1) dėl Kálmán MIZSEI paskyrimo Europos Sąjungos specialiuoju įgaliotiniu (toliau – ES specialusis įgaliotinis) Moldovos Respublikoje.

               (2)

               2010 m. vasario 22 d. Taryba priėmė Sprendimą 2010/108/BUSP (2), kuriuo ES specialiojo įgaliotinio įgaliojimų terminas pratęstas iki 2010 m. rugpjūčio 31 d.

               (3)

               ES specialiojo įgaliotinio įgaliojimų terminas turėtų būti pratęstas iki 2011 m. vasario 28 d. arba iki tol, kol Taryba, remdamasi Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, nuspręs, kad atitinkamos funkcijos, atitinkančios apibrėžtąsias Sprendime 2010/108/BUSP, yra nustatytos Europos išorės veiksmų tarnyboje, ir nutrauks įgaliojimus.

               (4)

               ES specialusis įgaliotinis vykdys savo įgaliojimus tokioje situacijoje, kuri gali pablogėti ir kurios metu galėtų būti pakenkta bendros užsienio ir saugumo politikos tikslams, nustatytiems Sutarties 21 straipsnyje,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/108/BUSP iš dalies keičiamas taip:

               1.

               1 straipsnis pakeičiamas taip:
               „1 straipsnis
               Europos Sąjungos specialusis įgaliotinis
               ES specialiojo įgaliotinio Moldovos Respublikoje Kálmán MIZSEI įgaliojimų terminas pratęsiamas iki 2011 m. vasario 28 d. arba iki tol, kol Taryba, remdamasi vyriausiojo įgaliotinio pasiūlymu, nuspręs, kad atitinkamos funkcijos, atitinkančios apibrėžtąsias šiame sprendime, yra nustatytos Europos išorės veiksmų tarnyboje, ir nutrauks įgaliojimus.“;

               2.

               5 straipsnis pakeičiamas taip:
               „5 straipsnis
               Finansavimas
               1.   Su ES specialiojo įgaliotinio įgaliojimų vykdymu nuo 2010 m. kovo 1 d. iki 2010 m. rugpjūčio 31 d. susijusioms išlaidoms padengti skiriama orientacinė finansavimo suma yra 1 025 000 EUR.
               2.   Su ES specialiojo įgaliotinio įgaliojimų vykdymu nuo 2010 m. rugsėjo 1 d. iki 2011 m. vasario 28 d. susijusioms išlaidoms padengti skiriama orientacinė finansavimo suma yra 830 000 EUR.
               3.   Išlaidos tvarkomos pagal Sąjungos bendrajam biudžetui taikomas procedūras ir taisykles.
               4.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis yra atskaitingas Komisijai.“

         2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2010 m. rugpjūčio 11 d.

            Tarybos vardu

            Pirmininkas

         S. VANACKERE

      (1)  OL L 46, 2007 2 16, p. 59.

      (2)  OL L 46, 2010 2 23, p. 12.


title: 2010/208/: 2010 m. kovo 29 d. Tarybos sprendimas, iš dalies keičiantis ir pratęsiantis Sprendimą 2007/641/EB dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo

text:
9.4.2010

               LT

               Europos Sąjungos oficialusis leidinys

               L 89/7

         TARYBOS SPRENDIMAS
   2010 m. kovo 29 d.
   iš dalies keičiantis ir pratęsiantis Sprendimą 2007/641/EB dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo
   (2010/208/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į AKR ir EB partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytą 2000 m. birželio 23 d. Kotonu (1) ir peržiūrėtą 2005 m. birželio 25 d. Liuksemburge (2) (toliau – AKR ir EB partnerystės susitarimas), ypač į jo 96 straipsnį,
   atsižvelgdama į Taryboje susirinkusių valstybių narių Vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą (3), ypač į jo 3 straipsnį,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1905/2006, nustatantį vystomojo bendradarbiavimo finansinę priemonę (4) (toliau – Vystomojo bendradarbiavimo priemonė), ypač į jo 37 straipsnį,
   atsižvelgdama į Europos Komisijos pasiūlymą,
   kadangi:

               (1)

               Buvo pažeistos pagrindinės AKR ir EB partnerystės susitarimo 9 straipsnio nuostatos.

               (2)

               Buvo pažeistos Vystomojo bendradarbiavimo priemonės 3 straipsnyje nurodytos vertybinės nuostatos.

               (3)

               2007 m. balandžio 18 d. pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį su AKR šalimis ir Fidžio Salų Respublika pradėtos oficialios konsultacijos, per kurias Fidžio valdžios institucijos prisiėmė konkrečius įsipareigojimus pašalinti Europos Sąjungos nurodytas problemas ir šiuos įsipareigojimus įgyvendinti.

               (4)

               Stengiantis įgyvendinti kai kuriuos pirmiau minėtus įsipareigojimus, buvo imtasi svarbių iniciatyvų. Tačiau kol kas ne tik neįgyvendinti svarbūs įsipareigojimai dėl esminių AKR ir EB partnerystės susitarimo ir Vystomojo bendradarbiavimo priemonės nuostatų, bet ir vykdant kai kuriuos svarbius įsipareigojimus pastaruoju metu įvyko didelių regresyvių pokyčių, tokių kaip Konstitucijos panaikinimas ir ilgalaikis rinkimų atidėjimas.

               (5)

               Sprendimo 2007/641/EB (5), pratęsto Sprendimu 2009/735/EB (6), taikymo laikotarpis baigiasi 2010 m. kovo 31 d. Todėl Sprendimo 2007/641/EB taikymo laikotarpis turėtų būtui pratęstas,

         PRIĖMĖ ŠĮ SPRENDIMĄ:
   1 straipsnis
   Sprendimas 2007/641/EB iš dalies keičiamas taip:

               1.

               3 straipsnio antroje pastraipoje data „2010 m. kovo 31 d.“ pakeičiama „2010 m. spalio 1 d.“

               2.

               Priedas pakeičiamas šio sprendimo priedu.

         2 straipsnis
   Sprendimas įsigalioja jo priėmimo dieną.
   3 straipsnis
   Sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. kovo 29 d.

            Tarybos vardu

            Pirmininkė

         E. ESPINOSA

      (1)  OL L 317, 2000 12 15, p. 3.

      (2)  OL L 287, 2005 10 28, p. 4.

      (3)  OL L 317, 2000 12 15, p. 376.

      (4)  OL L 378, 2006 12 27, p. 41.

      (5)  OL L 260, 2007 10 5, p. 15.

      (6)  OL L 262, 2009 10 6, p. 43.

      PRIEDAS

                  Jo ekscelencijai Ratu Epeli NAILATIKAU

                  Fidžio Salų Respublikos Prezidentui

                  Suva

                  Fidžio Salų Respublika

            Jūsų Ekscelencija,
      Europos Sąjunga Kotonu susitarimo 9 straipsnio ir Vystomojo bendradarbiavimo priemonės 3 straipsnio nuostatas laiko labai svarbiomis. AKR ir EB partnerystė grindžiama pagarba žmogaus teisėms, demokratijos ir teisinės valstybės principais – kurie yra esminės Kotonu susitarimo nuostatos ir mūsų santykių pagrindas.
      2006 m. gruodžio 11 d. Europos Sąjungos Vadovų Taryba pasmerkė Fidžyje įvykdytą karinį perversmą.
      Remdamasi Kotonu susitarimo 96 straipsniu ir atsižvelgdama į tai, kad 2006 m. gruodžio 5 d. įvykdytu kariniu perversmu buvo pažeistos esminės to Susitarimo 9 straipsnio nuostatos, ES pakvietė Fidžį pradėti konsultacijas, kaip numatyta Susitarime, siekdama nuodugniai išnagrinėti situaciją ir, prireikus, imtis priemonių jai ištaisyti.
      Oficiali šių konsultacijų dalis prasidėjo Briuselyje 2007 m. balandžio 18 d. ES teigiamai vertino tai, jog tuo metu laikinoji Vyriausybė patvirtino keletą esminių įsipareigojimų, susijusių su žmogaus teisėmis ir pagrindinėmis laisvėmis, pagarba demokratijos ir teisinės valstybės principams, kaip pažymima toliau, ir pasiūlė priemones jiems įgyvendinti.
      Deja, nuo tada įvyko keletas neigiamų pokyčių, ypač 2009 m. balandžio mėn., o tai reiškia, kad šiuo metu Fidžis pažeidžia nemažai savo įsipareigojimų. Tokie pažeidimai ypač apima Konstitucijos panaikinimą, ilgam atidėtus parlamento rinkimus ir žmogaus teisių pažeidimus. Nors įgyvendinti įsipareigojimus gerokai vėluojama, dauguma tų įsipareigojimų tebėra labai aktualūs esant dabartinei padėčiai Fidžyje, todėl pridedami prie šio laiško. Kadangi Fidžis vienpusiškai nusprendė nepaisyti keleto svarbiausių įsipareigojimų, jis prarado plėtrai skirtų lėšų.
      Tačiau, remdamasi partnerystės dvasia, kuri yra Kotonu susitarimo pagrindas, ES išreiškia savo pasirengimą pradėti naujas oficialias konsultacijas, kai tik bus pakankamas pagrindas manyti, kad tokios konsultacijos gali duoti teigiamų rezultatų. 2009 m. liepos 1 d. laikinasis premjeras pateikė reformų ir demokratinės tvarkos atkūrimo planą. ES yra pasiruošusi pradėti dialogą dėl šio plano ir apsvarstyti, ar šis planas gali tapti naujų konsultacijų pagrindu. Todėl ES nusprendė pratęsti esamų tinkamų priemonių taikymą Fidžiui, kad būtų suteikta galimybė pradėti naujas konsultacijas. Kadangi kai kurios tinkamos priemonės yra nebeaktualios, buvo nuspręsta, kad užuot vienašališkai jas atnaujinusi, ES yra linkusi toliau išnagrinėti galimybes pradėti naujas konsultacijas su Fidžiu. Taigi labai svarbu, kad laikinoji Vyriausybė įsipareigotų palaikyti įtraukų politinį dialogą šalies viduje ir lanksčiai vertinti planą. Nors ES pozicija yra ir visada bus grindžiama peržiūrėto Kotonu susitarimo esminėmis nuostatomis ir pagrindiniais jo principais ypač dėl esminės dialogo reikšmės ir abipusių įsipareigojimų vykdymo, pabrėžiama, kad ES nedaro jokių išankstinių išvadų dėl ateityje vyksiančių konsultacijų rezultatų.
      Jei po naujų konsultacijų Fidžis prisiims svarbius įsipareigojimus, ES yra pasirengusi greitai ir teigiama linkme peržiūrėti šias tinkamas priemones. Tačiau, jei padėtis Fidžyje nesikeis, jis toliau praras plėtrai skirtas lėšas. Pažymėtina, kad ES, rengdama paskesnius sprendimus dėl lydinčiųjų priemonių Protokolo dėl cukraus šalims ir 10-ojo Europos plėtros fondo nacionalinę orientacinę programą, skirtą Fidžiui, atsižvelgs į pažangos, padarytos atkuriant konstitucinę tvarką, vertinimą.
      Kol naujos konsultacijos dar neįvyko, ES ragina Fidžį tęsti ir aktyviau palaikyti tvirtesnį politinį dialogą.
      Taikomos tokios tinkamos priemonės:

                  —

                  gali būti tęsiama humanitarinė pagalba ir tiesioginė parama pilietinei visuomenei,

                  —

                  gali būti tęsiama jau vykdoma bendradarbiavimo veikla, visų pirma pagal 8-ojo ir 9-ojo EPF programas,

                  —

                  gali būti vykdoma bendradarbiavimo veikla, kuri padėtų grįžti prie demokratijos ir pagerintų valdymą, išskyrus labai išskirtines aplinkybes,

                  —

                  gali būti tęsiamas cukraus reformos 2006 m. lydimųjų priemonių įgyvendinimas. 2007 m. birželio 19 d. Fidžis techniniu lygmeniu pasirašė finansavimo susitarimą. Pažymėtina, kad finansavimo susitarime numatyta sustabdymo sąlyga,

                  —

                  2007 m. birželio 19 d. laikinoji Vyriausybė pripažino birželio 7 d. Ramiojo vandenyno salų forumo nepriklausomų rinkimų ekspertų ataskaitą – tai atitinka 2007 m. balandžio 18 d. laikinosios Vyriausybės ir ES sutartą įsipareigojimą Nr. 1. Todėl gali būti tęsiamas daugiametės cukraus reformos 2008–2010 m. lydimųjų priemonių orientacinės programos rengimas, siekiant ją pasirašyti,

                  —

                  šalies strategijos dokumento ir 10-ojo EPF nacionalinės orientacinės programos, apimančios orientacinį finansinį paketą, užbaigimas, pasirašymas techniniu lygmeniu ir įgyvendinimas bei galimas skatinamosios dalies, sudarančios 25 % finansinio paketo sumos, skyrimas priklausys nuo prisiimtų įsipareigojimų žmogaus teisių ir teisinės valstybės srityje laikymosi: visų pirma laikinoji Vyriausybė turi laikytis Konstitucijos, turi būti visiškai gerbiama teismų nepriklausomybė, o nepaprastosios padėties potvarkiai, vėl pradėti taikyti 2007 m. rugsėjo 6 d., turi būti panaikinti kaip įmanoma greičiau; kaltinimai žmogaus teisių pažeidimu turi būti tiriami arba nagrinėjami Fidžio Salų Respublikos įstatymais nustatytose instancijose laikantis įstatymais nustatytų procedūrų; laikinoji Vyriausybė turi dėti visas pastangas, kad būtų užkirstas kelias saugumo institucijų įbauginimo tikslu daromiems pareiškimams,

                  —

                  2007 m. asignavimas cukraus sektoriui lygus nuliui,

                  —

                  2008 m. asignavimas cukraus sektoriui buvo paskirtas tik gavus įrodymų, kad pasirengimas rinkimams vyksta patikimai, laiku ir laikantis sutartų įsipareigojimų, visų pirma dėl gyventojų surašymo, naujo rinkimų apygardų nustatymo ir rinkimų reformos, laikantis Konstitucijos, taip pat kad imamasi priemonių rinkimų biuro veikimui užtikrinti, įskaitant rinkimų stebėtojo paskyrimą iki 2007 m. rugsėjo 30 d., laikantis Konstitucijos. Šis 2008 m. asignavimas cukraus sektoriui panaikintas 2009 m. gruodžio 31 d.,

                  —

                  2009 m. asignavimas cukraus sektoriui buvo panaikintas 2009 m. gegužės mėn., nes laikinoji Vyriausybė nusprendė atidėti parlamento rinkimus iki 2014 m. rugsėjo mėn.,

                  —

                  2010 m. asignavimo skyrimas priklausys nuo pažangos, padarytos tęsiant demokratijos procesą,

                  —

                  gali būti svarstoma skirti papildomą paramą, nei nurodytą šiame laiške, pagrindinių įsipareigojimų įgyvendinimui, visų pirma remiant pasirengimą rinkimams ir (arba) jų organizavimą,

                  —

                  šios priemonės nedaro poveikio regioniniam bendradarbiavimui ir Fidžio dalyvavimui jame,

                  —

                  jei bus laiku įgyvendinti prisiimti įsipareigojimai, gali būti tęsiamas bendradarbiavimas su Europos investicijų banku ir Įmonių plėtojimo centru.

            Įsipareigojimų vykdymas bus stebimas vadovaujantis šio laiško priede nurodytais įsipareigojimais, tuo tikslu palaikant reguliarų dialogą, bendradarbiavimą su misijomis ir ataskaitų rengimą.
      Be to, ES tikisi visiško Fidžio bendradarbiavimo su Ramiojo vandenyno salų forumu, įgyvendinant Pripažintų ekspertų grupės rekomendacijas, patvirtintas 2007 m. kovo 16 d. Užsienio reikalų ministrų forumo posėdyje Vanuatu.
      Europos Sąjunga ir toliau atidžiai stebės padėtį Fidžyje. Remiantis Kotonu susitarimo 8 straipsniu, su Fidžiu bus palaikomas tvirtesnis politinis dialogas, siekiant užtikrinti pagarbą žmogaus teisėms, demokratijos atkūrimą ir pagarbą teisinės valstybės principams iki tol, kol abi šalys nuspręs, kad tvirtesniu politiniu dialogu buvo pasiektas jo tikslas.
      Jei laikinoji Vyriausybė sulėtintų arba nutrauktų įsipareigojimų įgyvendinimą, arba šis procesas pasuktų atgal, ES pasilieka teisę koreguoti tinkamas priemones.
      ES pabrėžia, kad Fidžio privilegijos bendradarbiaujant su ES priklauso nuo Kotonu susitarime įtvirtintų esminių nuostatų laikymosi ir pagarbos Vystomojo bendradarbiavimo priemonėje nurodytoms vertybėms. Kad ES būtų įtikinta, jog laikinoji Vyriausybė yra visiškai pasiruošusi laikytis duotų įsipareigojimų, būtina sparti ir esminė pažanga įgyvendinant prisiimtus įsipareigojimus.
      Pagarbiai
      Priimta Briuselyje

            Komisijos vardu

            Tarybos vardu

         PRIEDO PRIEDAS

            SU FIDŽIO SALŲ RESPUBLIKA SUTARTI ĮSIPAREIGOJIMAI

         A.   Pagarba demokratijos principams

         Įsipareigojimas Nr. 1
         Laisvi ir sąžiningi parlamento rinkimai turi įvykti per 24 mėnesius nuo 2007 m. kovo 1 d., atsižvelgiant į Ramiojo vandenyno salų forumo sekretoriato paskirtų nepriklausomų vertintojų vertinimo išvadas. Pasirengimas rinkimams ir jų eiga turi būti bendrai stebima, pritaikoma ir, prireikus, peržiūrima, remiantis bendrai sutartais orientaciniais tikslais. Tam būtina, kad:

                     —

                     iki 2007 m. birželio 30 d. laikinoji Vyriausybė priimtų tvarkaraštį, kuriame nustatytų įvairių veiksmų, kurių reikia imtis ruošiantis naujiems parlamento rinkimams, užbaigimo datas,

                     —

                     tvarkaraštyje būtų numatytos gyventojų surašymo, rinkimų apygardų ribų nustatymo ir rinkimų reformos datos,

                     —

                     rinkimų apygardos būtų nustatytos ir rinkimų reforma vykdoma laikantis Konstitucijos,

                     —

                     laikantis Konstitucijos būtų imtasi priemonių rinkimų biuro funkcionavimui užtikrinti, įskaitant rinkimų stebėtojo paskyrimą iki 2007 m. rugsėjo 30 d.,

                     —

                     viceprezidentas bus paskirtas laikantis Konstitucijos.

               Įsipareigojimas Nr. 2
         Laikinoji Vyriausybė, priimdama svarbias teisėkūros, fiskalinės ar kitų politikos sričių iniciatyvas ir pakeitimus, turės atsižvelgti į konsultacijų su pilietine visuomene ir kitomis susijusiomis šalimis rezultatus.
         B.   Teisinė valstybė

         Įsipareigojimas Nr. 1
         Laikinoji Vyriausybė įsipareigoja dėti visas pastangas, kad būtų užkirstas kelias saugumo institucijų įbauginimo tikslu daromiems pareiškimams.
         Įsipareigojimas Nr. 2
         Laikinoji Vyriausybė įsipareigoja laikytis 1997 m. Konstitucijos ir užtikrinti įprastą ir nepriklausomą konstitucinių institucijų, tokių kaip Fidžio žmogaus teisių komisijos, Valstybės tarnybos komisijos, Konstitucinių tarnybų komisijos, funkcionavimą. Turi būti garantuota esminė Didžiosios vadovų tarybos nepriklausomybė ir užtikrintas jos funkcionavimas.
         Įsipareigojimas Nr. 3
         Turi būti gerbiama visiška teismų nepriklausomybė, teismams leidžiama laisvai dirbti, o jų sprendimus turi gerbti visos susijusios šalys, visų pirma:

                     —

                     iki 2007 m. liepos 15 d. laikinoji Vyriausybė turi paskirti tribunolą, remdamasi Konstitucijos 138 skyriaus 3 dalimi,

                     —

                     nuo šiol teisėjai turi būti skiriami ir (arba) atleidžiami griežtai laikantis Konstitucijos nuostatų ir procedūrinių taisyklių,

                     —

                     karinės institucijos, policija arba laikinoji Vyriausybė jokia forma negali kištis į teismo darbą ir privalo išlaikyti visišką pagarbą teisininko profesijai.

               Įsipareigojimas Nr. 4
         Visos baudžiamosios su korupcija susijusios bylos turi būti nagrinėjamos tinkamais teisminiais kanalais ir bet kokie kiti organai, kurie gali būti įsteigti įtariamiems korupcijos atvejams tirti, turi veikti nepažeisdami Konstitucijos nuostatų.
         C.   Žmogaus teisės ir pagrindinės laisvės

         Įsipareigojimas Nr. 1
         Laikinoji Vyriausybė įsipareigoja imtis visų reikiamų priemonių, kad bet kokie kaltinimai žmogaus teisių pažeidimu būtų tiriami arba nagrinėjami Fidžio Salų Respublikos įstatymais nustatytose instancijose laikantis įstatymais nustatytų procedūrų.
         Įsipareigojimas Nr. 2
         Laikinoji Vyriausybė 2007 m. gegužės mėn. panaikins nepaprastosios padėties potvarkius, jei nekils grėsmės nacionaliniam saugumui, viešajai tvarkai ir žmonių saugumui.
         Įsipareigojimas Nr. 3
         Laikinoji Vyriausybė įsipareigoja užtikrinti, kad Fidžio žmogaus teisių komisija galėtų veikti visiškai nepriklausomai ir laikydamasi Konstitucijos.
         Įsipareigojimas Nr. 4
         Užtikrinama pagarba žodžio ir žiniasklaidos laisvei visomis formomis, kaip numatyta Konstitucijoje.
         D.   Įsipareigojimų vykdymo kontrolė

         Įsipareigojimas Nr. 1
         Laikinoji Vyriausybė įsipareigoja palaikyti nuolatinį dialogą, siekdama sudaryti sąlygas tikrinti daromą pažangą, ir teikti ES ir EB institucijoms ir (arba) jų atstovams galimybę nevaržomai gauti informacijos visais klausimais, susijusiais su žmogaus teisėmis, taikiu demokratijos atkūrimu ir teisine valstybe.
         Įsipareigojimas Nr. 2
         Laikinoji Vyriausybė įsipareigoja visiškai bendradarbiauti su visomis ES ir EB misijomis daromai pažangai stebėti ir jai įvertinti.
         Įsipareigojimas Nr. 3
         Laikinoji Vyriausybė nuo 2007 m. birželio 30 d. įsipareigoja kas tris mėnesius siųsti ataskaitas apie pažangą, daromą įgyvendinant esmines Kotonu susitarimo nuostatas ir įsipareigojimus.
         Pažymėtina, kad tam tikri klausimai gali būti veiksmingai išspręsti tik laikantis pragmatiško požiūrio, atsižvelgiant į šių dienų realijas ir orientuojantis į ateitį.


title: 2009/737/EB: 2009 m. spalio 5 d. Komisijos sprendimas, kuriuo nutraukiama Urugvajaus Rytų Respublikos taikomų priemonių, turinčių įtakos viskio importui ir prekybai juo Urugvajuje, patikrinimo procedūra

text:
6.10.2009

               LT

               Europos Sąjungos oficialusis leidinys

               L 262/52

      KOMISIJOS SPRENDIMAS

   2009 m. spalio 5 d.
   kuriuo nutraukiama Urugvajaus Rytų Respublikos taikomų priemonių, turinčių įtakos viskio importui ir prekybai juo Urugvajuje, patikrinimo procedūra
   (2009/737/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1994 m. gruodžio 22 d. Tarybos reglamentą (EB) Nr. 3286/94, nustatantį Bendrijos procedūras bendros prekybos politikos srityje siekiant užtikrinti tarptautinėmis prekybos taisyklėmis, ypač sudarytomis globojant Pasaulio prekybos organizacijai (PPO), suteiktų Bendrijos teisių įgyvendinimą (1), ypač jo 11 straipsnio 1 dalį,
   kadangi:
   A.   PROCEDŪRA

               (1)

               2004 m. rugsėjo 2 d. Škotiško viskio asociacija (toliau – ŠVA), remdamasi Reglamento (EB) Nr. 3286/94 (toliau – reglamentas) 4 straipsniu, pateikė skundą asociacijos narių, atstovaujančių škotiško viskio gamintojams, vardu.

               (2)

               Pareiškėjas tvirtino, kad Bendrijos prekybai škotišku viskiu Urugvajaus Rytų Respublikoje daromos įvairios kliūtys, kaip apibrėžta reglamento 2 straipsnio 1 dalyje. Visos toliau išvardytos tariamos kliūtys prekybai buvo tiesiogiai susijusios su Urugvajuje taikomu IMESI (Impuesto Especifico Interno) akcizu:

                           a)

                           ne mažiau kaip tris metus brandintų viskių neapmokestinimas žemiausios kategorijos mokesčiais;

                           b)

                           nepakankamas IMESI sistemos skaidrumas ir nuspėjamumas;

                           c)

                           reikalavimas ženklinti importuojamus viskius banderolėmis;

                           d)

                           reikalavimas iš anksto sumokėti importo mokesčius.

               (3)

               Pareiškėjas taip pat teigė, kad ši veikla daro neigiamą poveikį prekybai, kaip apibrėžta reglamento 2 straipsnio 4 dalyje.

               (4)

               Todėl Komisija, pasitarusi su reglamentu įsteigtu Patariamuoju komitetu, nusprendė, kad yra pakankamai įrodymų, kuriais galima pagrįsti patikrinimo procedūros inicijavimą, siekiant išsiaiškinti susijusius teisinius ir faktinius klausimus. Atsižvelgiant į tai, 2004 m. spalio 23 d. pradėta patikrinimo procedūra (2).

         B.   PATIKRINIMO PROCEDŪROS IŠVADOS

               (5)

               Atliekant tyrimo procedūrą, Urugvajaus valdžios institucijos pareiškė norinčios išnagrinėti galimybę rasti abiems pusėms priimtiną sprendimą. Komisijos tarnybos sutiko aptarti, kaip būtų galima išspręsti skunde iškeltus klausimus. Po diskusijų Urugvajaus valdžios institucijos pasiūlė tokius sprendimo būdus:

                           a)

                           komentuodamas Urugvajaus institucijų praktikuojamą daugiau kaip tris metus (vadovaujantis ES reglamentų nuostatomis, viskiai turi būti brandinami mažiausiai 3 metus) brandintų viskių neapmokestinimą žemiausios kategorijos mokesčiais, Urugvajus pasiūlė panaikinti šį reikalavimą nuo 2005 m. liepos 1 d.;

                           b)

                           kalbant apie diskriminacinio pobūdžio reikalavimą ženklinti banderolėmis importuojamus viskio butelius, Urugvajus įsipareigojo iki 2005 m. birželio 30 d. iš dalies pakeisti teisės aktus, kurių pakeitimai įsigaliotų per 90 dienų;

                           c)

                           trečia, ŠVA taip pat teigė, kad kai kurios Urugvajaus nacionalinės spiritinių gėrimų apmokestinimo tvarkos nuostatos prieštarauja GATT susitarimo nuostatoms, nes jos yra taikomos nevienodai, šališkai ir nepagrįstai. Urugvajaus institucijos pareiškė sieksiančios, kad iki 2006 m. IMESI akcizo taikymo tvarka būtų pakeista, idant „ji būtų suderinta su tarptautiniu mastu pripažintomis įprastinėmis mokesčių sistemomis“;

                           d)

                           ketvirtuoju klausimu, t. y. dėl reikalavimo iš anksto sumokėti importo mokesčius taikant 80 % prekių muitinės vertės mokesčio tarifą, susitarta, kad Urugvajus galėtų ir toliau taikyti savąją IMESI mokesčio išankstinio mokėjimo tvarką, kuria siekiama neleisti nuslėpti mokesčių.

         C.   TOLESNI VEIKSMAI ATLIKUS TYRIMĄ

               (6)

               Pirmieji du Urugvajaus institucijų numatyti veiksmai atlikti iki sutartojo termino, tačiau IMESI tvarkos pakeitimas atidėtas iki 2007 m. kurių gruodžio 27 d. Dekretu Nr. 520/2007 Urugvajus priėmė naujus akcizų teisės aktus.

               (7)

               2008 m. pradžioje Komisija paprašė Urugvajaus pateikti kai kurių specialaus vidaus mokesčio sistemos pakeitimų paaiškinimus, ir 2009 m. gegužės mėn. jie buvo pateikti. Remiantis Urugvajaus Vyriausybės pateiktais paaiškinimais, galima tvirtinti, kad Urugvajaus taikoma sistema neprieštarauja atitinkamiems įsipareigojimams PPO ir sprendžiant ginčą Urugvajaus prisiimtiems įsipareigojimams.

         D.   IŠVADA IR REKOMENDACIJOS

               (8)

               Remiantis pirmiau pateikta analize, pripažįstama, kad padėtis, susidariusi dėl kliūčių prekybai, kaip tvirtinta ŠVA skunde, atlikus patikrinimo procedūrą, tapo priimtina. Todėl, remiantis reglamento 11 straipsnio 1 dalimi, patikrinimo procedūra turėtų būti nutraukta.

               (9)

               Pasitarusi su Patariamuoju komitetu dėl šiame sprendime numatomų priemonių,

         NUSPRENDĖ:
   Vienintelis straipsnis
   Šiuo sprendimu nutraukiama Urugvajaus Rytų Respublikos taikomų priemonių, turinčių įtakos viskio importui ir prekybai juo Urugvajuje, patikrinimo procedūra.

      Priimta Briuselyje, 2009 m. spalio 5 d.

            Komisijos vardu

         Catherine ASHTON

            Komisijos narė

      (1)  OL L 349, 1994 12 31, p. 71.

      (2)  OL C 261, 2004 10 23, p. 3.